Лот (департамент)
Лот (франц. Lot) — Францин кăнтăр енче вырнаçнă, Кăнтăр - Пиреней регионне кĕрекен департамент. Департамент номерĕ 46. Администрациĕ Каор хулинче вырнаçнă. Халах йышĕ 160,2 пин (1999) çын.

Географи 
Департамент лаптăкĕ 5 217 км² танлашать. Департамент тăрăх Лот тата Селе юханшывсем юхаççĕ. Регион эрех тăвас енĕпе паллă (Кагор эрех ячĕ Каор — Cahors хулинчен пулса кайнă).

Департамент шутне 3 округ, 31 кантон тата 340 коммуна кĕреççĕ.

Истори 
Лот — 1790 çулхи пуш уйăхĕнче чи пĕрремеш йĕркеленĕ департаментсем шутне кĕрет. Лангедок провинци вырăнĕнче йĕркеленнĕ. Депатртамент ячĕ Лот юханшывĕнчен пулса кайнă. 1808 çулта департаментăн пĕр пайне юнашар вырнаçнă Тарн тата Гаронна департамента куçарнă.

Каçăсем 
 Префектурăн сайчĕ (французла)
 Conseil Général website  (французла)
 Департамент картти  (французла тата акăлчанла)
 lot-tourisme.com (французла)

Франци департаменчĕсем